钦定古今图书集成/理学汇编/文学典/第084卷 > 锺柔
## 钦定古今图书集成/理学汇编/文学典/第084卷 > 锺柔

按《江西通志》：“柔字元刚，龙南人，克俊子。性资颖拔，而
立志缵述，昧爽即挟册映檐光而读，至夜漏二十刻
弗休。握笔为文，顷刻千馀言。比语及乃父龙头江事，
辄长号弗辍，几欲无生。广东帅阃及海北廉访使者
闻其学行，荐署为雷州路学正。柔以海滨非久处之
地，力辞而归。下帷讲授，从者数百人，号曰一峰先生。”
晚益刊落英华，穷极根柢。所居仅蔽风雨，而处之恬
然。至于赴人之急，虽蹈水火不顾，君子尤亟称之。